Diari Oficial de la Generalitat Valenciana


Sumari del DOGV 2672, del 23-01-1996 (1996/837299)

DECRET 10/1996, de 16 de gener, del Govern valencià, pel qual es crea la figura del Defensor del Discapacitat.
--------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1996/01/16/10/dof/vci/html**

### Dades del document

Número de DOGV
:   2672

Data del DOGV
:   23-01-1996

Secció del DOGV
:   DISPOSICIONS GENERALS

Número del document
:   1996/837299


Data del document
:   16-01-1996

Organisme emissor
:   Conselleria de Treball i Afers Socials

Tipus de document
:   Decret

Correcció d'errades

Anàlisi jurídica

DECRET 10/1996, de 16 de gener, del Govern valencià, pel qual es crea la figura del Defensor del Discapacitat.   
L'article 49 de la Constitució recull el deure dels poders públics de realitzar una adequada política de previsió, tractament, rehabilitació i integració dels disminuïts, tot emparant-los en el gaudi dels seus drets i atorgant-los una atenció especial.  
El compromís adquirit pel Govern valencià en la promoció, la defensa i la integració dels disminuïts físics, sensorials i psíquics aconsella la creació de la figura del Defensor del Discapacitat com a òrgan comissionat del Govern valencià amb àmplies facultats per a la defensa dels drets dels discapacitats.  
D'acord amb això, a proposta del conseller de Treball i Afers Socials, i amb la deliberació prèvia del Govern valencià, en la reunió del dia 16 de gener de 1996,  
DECRETE  
Article 1. Creació  
1. Es crea la figura del Defensor del Discapacitat com a òrgan comissionat del Govern valencià per a la defensa dels drets dels discapacitats físics, psíquics i sensorials, i en especial per coadjuvar a la seua promoció i plena integració en la societat.  
2. El Defensor del Discapacitat, òrgan de caràcter unipersonal, dependrà orgànicament de la Conselleria de Treball i Afers Socials, i quedarà adscrit a la Direcció General de Serveis Socials.  
Article 2. Funcions  
Correspon al Defensor del Discapacitat en l'àmbit de la Comunitat Valenciana, la defensa dels drets dels discapacitats físics, psíquics i sensorials, sense perjudici de les funcions atribuïdes en aquesta matèria a altres òrgans o institucions públiques.  
En concret, són atribucions del Defensor del Discapacitat:  
- Rebre i tramitar les queixes per les discriminacions, les tardances o altres anomalies patides pels discapacitats, i obtenir-ne informació dels òrgans administratius competents.  
- Analitzar l'actuació de les administracions públiques i de la iniciativa privada amb relació al compliment de la normativa sobre integració social i laboral dels disminuïts físics, psíquics i sensorials, i posar en coneixement de les autoritats competents les irregularitats o disfuncions detectades.  
- Informar de la seua actuació al Govern valencià, amb la possibilitat d'elevar totes les propostes o recomanacions que considere adequades per a la integració dels discapacitats.  
Article 3. Nomenament i cessament  
El nomenament i cessament del Defensor del Discapacitat correspondrà al Govern valencià, a proposta del conseller de Treball i Afers Socials.  
DISPOSICIONS ADDICIONALS  
Primera  
La Direcció General de Serveis Socials proveirà els mitjans personals i materials necessaris per a la posada en marxa de la funció.  
Segona  
El Defensor del Discapacitat no percebrà cap retribució per la realització d'aquesta funció, sense perjudici del dret a ser indemnitzat en les condicions que fixa la normativa vigent.   
DISPOSICIó FINAL  
S'autoritza les conselleries de Treball i Afers Socials, d'Administració Pública, de Cultura, Educació i Ciència, i d'Economia i Hisenda perquè, en l'àmbit de les seues competències, realitzen les actuacions oportunes per al desplegament d'aquest decret.  
València, 16 de gener de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Treball i Afers Socials,   
JOSÉ SANMARTíN ESPLUGUES


Còpia Permalink ELI